Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
29 มิ.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับตัวลงเช่นเดียวกับตลาดภูมิภาค ท่ามกลางความกังวลของนักลงทุนต่อประเด็นหนี้กรีซ โดยดัชนี SET ปรับตัวลงทดสอบแนวรับ 1,500 จุด ก่อนปิดภาคเช้าที่ 1,501.03 จุด -17.00 จุด (-1.12%) ด้วยมูลค่าการซื้อขายที่ 16,594.49 ลบ. 
– Most Positive Impact: DELTA (+0.23 จุด)/ TCAP (+0.07 จุด)/ TUF (+0.05 จุด)
– Most Negative Impact: PTT (-2.13 จุด)/ PTTEP (-1.27 จุด)/ IVL (-0.64 จุด)
จุดสังเกต: แรงขายหุ้นใหญ่ในกลุ่ม Energy Bank Commerce และ ICT กดดันตลาดในภาพรวม ทั้งนี้ ปริมาณการซื้อขายยังนับว่าค่อนข้างต่ำ โดยหุ้นที่มีการซื้อขายเกิน 1 พันลบ.มีเพียง HPT ซึ่งเป็นหุ้น IPO ที่เข้าซื้อขายเป็นวันแรก
 
แนวโน้มตลาดบ่าย
– “ติดตามความคืบหน้าหนี้กรีซ” ตลาดหุ้นเอเชียปรับตัวลดลงราว 1-3% โดยนักลงทุนยังอยู่ในช่วงสับสน และตลาดกำลังพยายามประเมินความเสี่ยงในกรณีแย่สุดสำหรับหนี้กรีซ ซึ่งสถานการณ์ที่ดีที่สุด แต่มีโอกาสเกิดน้อยมาก คือ IMF ยอมเลื่อนเส้นตายการชำระเงินออกไปหลังการประชามติ และหวังให้ชาวกรีซยอมโหวตรับเงื่อนไขความช่วยเหลือของเจ้าหนี้ยุโรป ในวันที่ 5 ก.ค. ซึ่งผลลัพธ์ดังกล่าวไม่ต่างกับรอ “ปาฏิหาริย์” สำหรับความน่าจะเป็นที่สูงกว่า คือ การที่กรีซอาจผิดนัดชำระ เสียความเชื่อมั่นในตลาดการเงินโลก และอาจต้องออกจากการใช้สกุลเงินยูโรไประยะหนึ่งจนกว่าจะแก้ปัญหาเชิงโครงสร้างทั้งหลายแล้วเสร็จ เราคาดผลกระทบจะเกิดในระยะสั้นและกินเวลาไม่เกิน 1 สัปดาห์(แนวต้าน: 1,500 // แนวรับ: 1,480-1490)
– หุ้นแนะนำภาคบ่าย: ทยอยสะสม TISCO (ผลประกอบการธนาคารกลางโดดเด่รกว่าธนาคารใหญ่ หลังผ่านการตั้งสำรองรถคันแรกไปแล้วในปีก่อน, เป้าทางกลยุทธ์ 49.00-50.00 ตัดขาดทุน 45.00), ทยอยสะสม IRCP (คาดรายได้เติบโต 30% ทั้งจากธุรกิจเทคโนโลยีสารสนเทศ และพลังานทดแทน, เป้าหมายทางกลยุทธ์ 9.00 ตัดขาดทุน 8.15)
– หุ้นน่าสนใจเชิงกลยุทธ์: SUPER TPIPL TTA CPF DEMCO TKS IVL KTC GRAMMY EMC CNT SGP
 
คำแนะนำ
กลยุทธ์: “ทยอยซื้อตามแนวรับ 1490 และ 1,470-1,480 จุด” ผลกระทบจากการผิดนัดชำระรอบนี้จะต่ำกว่าสมัยปี 2555 ที่หนี้กรีซส่วนใหญ่ถือโดยภาคเอกชนของประเทศในยูโรโซน ขณะที่ครั้งนี้หนี้ส่วนใหญ่ถือโดยสถาบันขนาดใหญ่อย่าง IMF, ECB, EFSF ทำให้ผลกระทบจำกัดกว่ามากและการปรับลงเป็นโอกาสซื้อที่ดีผู้ต้องการลดหย่อยภาษีทยอยซื้อ LTF/RMF
 
 
Trading Idea
– คาดการณ์เบื้องต้นหุ้นกำไร 2Q15 ดี// Energy&amp;Petro: SCC PTTGC IVL BCP SCN / ICT: TRUE SAMTEL THCOM / Fin: MTLS SAWAD / Prop: LPN SC AMATA / Cons: CK ITD / Comm: CPALL / Food: CPF TUF
 
ประเด็นจับตา/ติดตาม
– (+/-) วิกฤตหนี้กรีซ – ปัจจัยเชิงจิตวิทยาสำคัญในช่วงนี้